Държавен вестник, бр. 47, 2024 г., стр. 11

БРОЙ  47	
Д Ъ Р Ж А В Е Н  В Е С Т Н И К 	
СТР.  11  
Член 27
Заявления, декларации и жалби
Заявления, декларации или жалби, които 
съгласно законодателството на една от До­
говарящите страни трябва да бъдат предста­
вени в определен срок до орган, институция 
или юрисдикция на тази Договаряща страна, 
се смятат за приети, ако са представени в 
рамките на същия определен период на ор­
ган, институция или юрисдикция на другата 
Договаряща страна. В този случай заявле­
нията, декларациите или жалбите трябва да 
бъдат изпращани незабавно до органа или 
агенцията на първата Договаряща страна, 
пряко или чрез компетентните органи на 
Договарящите страни.
Датата, на която тези заявления, деклара­
ции или жалби са били представени на орган, 
институция или юрисдикция на втората Дого­
варяща страна, се счита за дата на подаване 
към органа, институцията или юрисдикцията, 
упълномощена да приема такива заявления, 
декларации или жалби.
Искане или документ не могат да бъдат 
отхвърлени от компетентния орган или орга­
низации на едната Договаряща страна само 
защото е на официалния език на другата 
Договаряща страна.
Член 28
Обмен на лични данни
1. При прилагането на настоящата Спо­
годба институциите на двете Договарящи 
страни са упълномощени да обменят лични 
данни, включително данни относно доходите 
на лицата, от които институцията на едната 
Договаряща страна се нуждае за прилагането 
на законодателството относно социалната 
сигурност.
2. При предоставянето на тези данни инсти­
туцията на едната Договаряща страна трябва 
да спазва законодателството относно защитата 
на личните данни на тази Договаряща страна.
3. Съхраняването, обработката и разпрос­
транението на лични данни от институцията 
на Договарящата страна, на която тези данни 
са били съобщени, се регулира от законода­
телството относно защитата на личните данни 
на тази Договаряща страна.
4. Данните, посочени в настоящия член, 
се използват изключително за прилагането 
на законодателството относно социалната 
сигурност.
Член 29
Изплащане на обезщетения
1. Институцията, компетентна за изпла­
щане на обезщетения в съответствие със 
законодателството на Договарящите страни, 
разпорежда изплащането на обезщетението 
директно на правоимащото лице в своята 
национална валута. 
2. Плащането на обезщетенията, посочени в 
параграф 1 на този член, на правоимащо лице 
с пребиваване в другата Договаряща страна 
може да се извършва в конвертируема валута 
по искане на правоимащото лице.
3. Предвиденото в тази Спогодба възста­
новяване на разходи между институциите на 
Договарящите страни се извършва в конвер­
тируемата валута.
Преобразуването на обезщетението във 
валутата на другата Договаряща страна се 
извършва по валутния курс, приложим в деня 
на превода. 
Член 30
Признаване на решения и актовете с изпъл­
нителна сила
1. Всички влезли в сила решения на съ­
дилищата, както и придобили изпълнителна 
сила актове на компетентната институция 
или компетентните органи на една от Дого­
варящите страни по отношение на вноски и 
други вземания от системата за социалната 
сигурност се признават в другата Договаряща 
страна.
2. Признаването може да бъде отказано 
единствено в случай че противоречи на об­
ществения ред на Договарящата страна, в 
която посоченото решение или акт трябва да 
бъдат изпълнени.
3. Процедурата по изпълнение на окон­
чателни решения и актове трябва да бъде 
в съответствие със законодателството на 
Договарящата страна, на територията на 
която се извършва изпълнението, уреждащо 
изпълнението на такива решения и актове. 
Решението или актът трябва да бъдат при­
дружени от удостоверение, потвърждаващо 
неговата изпълняемост.
4. Дължимите на територията на другата 
Договаряща страна вноски и други вземания 
имат, в рамките на процедура за изпълнение, 
фалит или принудително уреждане, същата 
степен на предпочитание като съответните 
вземания на територията на тази Договаряща 
страна.
5. Исканията, подлежащи на оттегляне 
или принудително оттегляне, са защитени 
от същите гаранции и привилегии, както и 
исканията от същия характер на институция, 
разположена на територията на Договарящата 
страна, на която се извършва оттеглянето или 
принудителното оттегляне.
Член 31
Решаване на спорове
Споровете, възникнали при тълкуване 
или прилагане на настоящата Спогодба, се 
решават, доколкото е възможно, от компе­
тентните органи.
Ако компетентните органи не могат да 
решат спора, те могат в съответствие с нацио­
налното законодателство да потърсят решение 
по дипломатически път.